Isabelle Huppert

Isabelle Anne Madeleine Huppert ( ahoskatua; Paris, 1953ko martxoaren 16a) frantses antzezlea da. Lehenengo filmetan, gazte erakargarriaren papera jokatu zuen, esate baterako, Yves Boisseten Dupont Lajoie (1975) eta Bertrand Tavernierren Le Juge et l'Assassin (1976, Epailea eta hiltzailea) filmetan. Biktima pasiboaren irudia eman zuen hurrengo lanetan, La Dentellière (1977, Claude Goretta) filmean, adibidez. Violette Nozière (1978, Claude Chabrol) lana, berriz, patuaren kontra errebelatzen den emakumezkoaren istorioa da. Une horretatik aurrera, sarritan jokatu ditu pertsonaia gaiztoak, xalotasunaz mozorrotuta: Eaux profondes (1981, Michel Deville) eta Coup de torchon (1981, B. Tavernier ) lanetan, ninfomano hiltzailea izan zen. Hala ere, Claude Chabrolen zuzendaritzapean lortu du Huppertek goren maila: Une affaire de femmes (1988) filmean, abortuak egiten dituen emakumezko baten papera izan zuen. Madame Bovary (1991) ere Chabrolekin egin zuen, eta orobat La Cérémonie (1995). La Pianiste (2001, Michael Haneke) filma ere antzeztu zuen. César bat irabazi zuen azken film horretan egin zuen paperagatik.
 Erreferentziak 

Kategoria:Paristarrak
Kategoria:Donostia Sariaren irabazleak (Zinemaldia)
Kategoria:Emakumezko aktore onenaren César sariaren irabazleak
Kategoria:Frantziako emakume aktoreak
Kategoria:Drama emakumezko aktore onenaren Urrezko Globo saridunak (zinea)
Kategoria:Cannesko Zinemaldiko emakumezko interpretazio onenaren saridunak
Kategoria:Ohorezko Legioko ofizialak
Kategoria:Urrezko Leohia ibilbideari
Kategoria:Volpi Kopa emakumezko interpretazio onenari